68. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 12/4053/1308 της 21 Νοεμ./28 Δεκ. 1983 (ΦΕΚ Β΄ 751) Συμπλήρωση της με αριθ. 125396/989/341/27.3.79 απόφασης «περί τετρατρόχων βοηθητικών μηχανημάτων. Έχοντας υπόψη: 1.Το άρθρ. 84 του Κώδικα Οδικής Κυκλοφορίας «περί ταξινομήσεως, απογραφής κ.α». 2.Την υπ’ αριθ. 125397/990/340/27.3.1979 απόφασή μας «περί της διαδικασίας εγκρίσεως νέων τύπων αγροτικών μηχανημάτων». 3.Την 125396/989/341/27.3.79 απόφασή μας «περί τετρατρόχων βοηθητικών αγροτικών μηχανημάτων». 4.Σχετικά υπομνήματα του Συνδέσμου κατασκευαστών Γεωργικών Μηχανημάτων και λοιπών Κατασκευαστών τετρατρόχων βοηθητικών αγροτικών μηχανημάτων. 5.Το Π.Δ. 194/1983 για την προσωρινή αναπλήρωση του Υπουργού Γεωργίας, από τον Υφυπουργό Ευστ. Γιώτα, αποφασίζουμε: Τροποποιούμε τα τεχνικά χαρακτηριστικά των τετρατρόχων βοηθητικών αγροτικών μηχανημάτων που αναφέρονται στην υπ’ αριθ. 125396/989/341/ 27.3.79 απόφαση (παρ. 3 του σκεπτικού της απόφασης αυτής) ως ακολούθως: 1.Επιτρέπεται η τοποθέτηση κινητήρα πετρελαίου (DIESEL) δύο ή περισσοτέρων κυλίνδρων, κυλινδρισμού μέχρι 1500 εκατοστά και ισχύος μέχρι 28 ΗΡ κατά DIN, στις κανονικές στροφές λειτουργίας που προβλέπει ο κατασκευαστής. (Αντί για τη σελ. 332,217(α) Σελ. 332,217(β) Γεωργικά Μηχανήματα 16.Δ.γ.67-68 2.Το ολικό μήκος του οχήματος δεν θα υπερβαίνει τα 3,80 μ. το πλάτος αυτού το 1,75 μ. και το ελεύθερο ύψος από το έδαφος θα είναι τουλάχιστον 18 εκατοστά. 3.Η κιβωτάμαξα θα είναι ανεξάρτητη από το κουβούκλιο του οδηγού, θα έχει εμβαδό ελάχιστο 2,00 μ2, μέγιστο 3,50 μ. και θα είναι ανοιχτού τύπου, χωρίς μόνιμα καθίσματα (πλην των θέσεων οδηγού συνοδηγού).Το ωφέλιμο φορτίο δεν θα υπερβαίνει τα 800 KGR. 4.Kατά τα λοιπά ισχύει η 125396/989/341/24.3.79 Υπ. Απόφαση. 